Illum waranofsinhar, il-Viċi Kap tal-Partit Nazzjonalista David Agius ippreżenta ittra lill-Awtorità Maltija għar-Riżorsi Il-Partit Nazzjonalista talab lill-Awtorità Maltija għar-Riżorsi biex tinvestiga s-sistema li biha l-ARMS qed taħdem il-kontijiet tad-dawl. Illum waranofsinhar, il-Viċi Kap tal-Partit Nazzjonalista David Agius ippreżenta ittra lill-Awtorità u li permezz tagħha talabha tinvestiga ilmenti li ressqu diversi persuni, wara li fi kliemu ntalbu jħallsu aktar milli jmisshom. Il-kontroversja dwar il-kontijiet tad-dawl qamet ftit tal-ġimgħat ilu meta kien qed ikun allegat li l-metodu użat mill-ARMS, meta l-kontijiet jinħadmu fuq xahrejn, qed iwassal biex il-klijenti jħallsu aktar għad-dawl. F’konferenza wara li ppreżenta l-ittra, Agius qal li r-regolatur issa se jkun qed jindika lill-Partit Nazzjonalista jekk hemmx lok li jinvestiga din is-sistema. Ma’ Agius, kien hemm preżenti wkoll il-President tal-Eżekuttiv tal-Partit Nazzjonalista, Mark Anthony Sammut li tenna kif  wħud qed iħallsu bejn €6 u saħansitra sa €600 iktar fil-kont. Intant, il-Ħadd li għadda, il-Kap tal-Oppożizzjoni Adrian Delia wiegħed li jekk ikun fil-Gvern se jagħti lura lill-konsumaturi dawk il-flus li jkunu ħallsu żejda. Kemm il-Prim Ministru Joseph Muscat u anke l-Ministru għall-Enerġija Joe Mizzi qalu li talbu investigazzjoni dwar din is-sistema.